Berlingske Tidende, 1834-07-02
Den spanske Oberst Sequera, der allerede i adskillige Aar i Tura, en Landsbye paa den høire Nilbred, to Mile fra Caro, har forestaaet en Artilleriskole, der ganske er indrettet paa europæisk Viis, har, efterat Mehemed Alt selv har besøgt Skolen og været høist tilfreds med Alt hvad han saae, erholdt Generaldecorationerne og en aarlig Gage af omtrent 40,000 Francs, tillige har Paschaen udnævnt ham til Directeur ved den store Elementarskole, Kasser el Ain kaldet. Foruden den, for lang Tid siden oprettede, medicinske Skole i Abusabel, organiseres endnu en anden saadan i Alexandria for Marinen. Der existerer ogsaa en Læreanstalt i Kanka for de cameralistiske og administrative Studier, og man tør vel altsaa haabe, om nogle Aar at see Ægypten bemanciperet fra de coptiske Cancelliers Uorden og Forvirring. J Provindserne oprettes overalt Primærskoler, hvor Børnene undervises i Læsning, Skrivning og Regning. For at kunne gjøre sig en rigtig Forestilling om Mehemed Alis overordentlige Gavmildhed, maa man betænke, at her ikke blot handles om Lærernes Gagering og Opførelsen af en offentlig Bygning, men at Regjeringen sørger for samtlige Disciples Logis, Klæder og Kost, og at de efter deres forskjellige Stand, og Dygtighed erholde en maanedlig Understyttelse af Penge, der undertiden beløber sig til Tusinde Francs aarlig. Jkke mindre har Ægyptens oplyste Regent gjort sig fortjent af hele Orientens Civilisation, ved uafbrudt at foranstalte Oversættelser i det tyrkiske og arabiske Sprog af mange fortræffelige europæiske Værker. Mange af disse Oversættelser, der handle om Krigskonsten, ere allerede fuldendte og trykte, og der arbeides med Jver paa de bedste medicinske, pharmacentiske, mathematiske og geographiske, ja endog philosophiske Værker. Vi ville blot nævne Montesquien, esprit des lois; Legendre, elements de la geometrie; Malte Brun, geographie; o. s. v. Man haaber tildeels ogsaa at see den orientalske Literatur blomstre op igjen, da mange arabiske, tyrkiske og persiske Classikere trykkes, og disse Sprog læres i de fleste Skoler. Blandt de europæiske Sprog har det Franske erholdt Fortrinet, og Paschaen har paalagt en Professor i det franske Sprog ved Artillerieskolen i Tura, at skrive en fransk Grammatik til Brug for Tyrker. Han sørger imidlertid ikke blot for Ægypternes aandige Dannelse, men ogsaa for deres materielle Vel. Allerede har man begyndt at arbeide paa de Sluser, hvorved de lavere Oversvømmelser Ægypten gjøres uskadelige. J Agerdyrkningen opgiver man den gamle Rontine; man benyttter sig af nye, fra Europa kommende Redskaber, og de heldige Resultater af deres Brug efterlader end ikke hos Almuen nogen Tvivl om deres Fortræffelighed. Fabrikvæsenet gjør med hver Dag større Fremskridt. J selve Landet fabrikeres nu mange Tøier, der hidtil udelukkende hentedes udenlands. Betydelige Forbedringer ere iværksatte med Hensyn til Oppebørselsforretningerne, og der er draget Omsorg for at Præfecturerne, som forhen kun besattes med Tyrker, der ikke kjendte de dem undergivne Landboers Kaar, nu gives til indfødte Arabere. Man haaber endog, at Mehemed Ali efterhaanden vil opgive det forhadte Monopolsystem. Allerede om føje Tid agter han at give Handelen med Korn, Bomuld, og adskillige andre Producter fri, hvilket uden Tvivl vil forøge Nationens Velstand, uden at formindske Regjeringens Indtægter. Den Jernbane, der anlægges mellem Cairo og Suez, og hvorved Europas Samfærsel med Arabien, Persien og Jndien saa overordentligen lettes, vil ogsaa være af uberegnelig Fordeel for Ægypten. Alle disse Kjendsgierninger, som end ikke Mehemed Alis bittreste Fjender kunne nægte, bevise visseligen meer end alle høittravende Lovtaler, at Ægypten med Kæmpeskridt iler en saavel i moralsk som physisk Henseende bedre Tilstand imøde, der vil gjøre dens Navn udødeligt, der har fremkaldt den. End nu ti Aar som de sidstforløbne, og Ægyptens Civilisation vil de have fæstet saa dybe Rødder, at end ikke de vildeste Tidsbegivenheder ville formaae at ryste den.